stanford-oval/wikipedia huggingface dataset:
סנטינל 3

| --- | --- |
איור של אחד מלווייני סנטינל 3 בחלל
איור של אחד מלווייני סנטינל 3 בחלל
 מידע כללי
 מפעיל:  סוכנות החלל האירופית
 יצרן:  ת'לאס אליניה ספייס 
 תאריך שיגור:  16.2.2016
 משגר:  וגה
 אתר רשמי
 משימה
 סוג משימה:  לוויין חישה מרחוק
 לוויין של:  כדור הארץ
 מסלול:  מסלול מסונכרן-שמש
 נטייה:  98.65 מעלות
 אפואפסיד:  814.5 ק"מ
 פריאפסיד:  814.5 ק"מ
 זמן הקפה:  100 דקות
 משך המשימה:  7 שנים (מתוכנן. יכול לתפקד עד 12 שנה)
 מידע טכני
 משקל בשיגור:  1250 ק"ג
 כוח:  2.1 קילו וואט (הספק התאים הסולאריים)
 ערוצי תקשורת:  X band: 2 x 280 Mbps
 
סנטינל 3 (Sentinel 3) הוא מערך לוויני חישה מרחוק של כדור הארץ, המפותח כחלק מתוכנית קופרניקוס האירופית. הלוויין מיועד לעקוב אחר הקרקע והאוקיינוסים, באמצעות מגוון חיישנים אופטיים. מערך הלוויינים עובד בצוותא עם לוויני סנטינל 2, יאפשר ייצור מהיר של תצלומי לוויין, ומפתחיו מציינים כי בין הפקודה לצלם אזור בעל עניין עד שיופצו תוצרים למשתמשים יעבור פרק זמן שלא יעלה על שלוש שעות.
לוויני המערך

המערך מארבעה לוויינים:
Sentinel-3A שוגר ב-16 בפברואר 2016.
Sentinel-3B שוגר ב-25 באפריל 2018
Sentinel-3C מתוכנן להיות משוגר ב 2024
Sentinel-3D מתוכנן להיות משוגר ב 2025
משימות הלוויינים

בין משימות הלוויינים ניתן לציין:
המשך המשימות של הלוויין Envisat - צילומי צבע של יבשה וימים
מדידת טמפרטורה של אזורי יבשה וים
מעקב אחר קרחונים
מעקב אחר צמחייה
ראו גם

סנטינל 1
סנטינל 2
סנטינל 4
סנטינל 5
הערות שוליים

↑  Bergin, Chris; Graham, William (16 בפברואר 2016). "Russian Rokot launches Sentinel-3A". NASA Spaceflight. נבדק ב-16 בפברואר 2016. {{cite news}}:  (עזרה)
↑  Clark, Stephen (25 באפריל 2018). "European environmental observer launched by Russian rocket". Spaceflight Now. נבדק ב-25 באפריל 2018. {{cite news}}:  (עזרה)
↑  "Sentinel 3C". the EO handbook. נבדק ב-15 באפריל 2023. {{cite web}}:  (עזרה)
עפרה בורלא-אדר

| --- | --- |
אין תמונה חופשית
 לידה:  1925 זכרון יעקב, פלשתינה (א"י) 
 פטירה:  27 במרץ 2013 (בגיל 88 בערך) 
 מדינה:  ישראל 
 עיסוק:  סופרת, מתרגמת ומעצבת תלבושות
 מקום לימודים:  אוניברסיטת ייל
 שפות היצירה:  עברית 
 בן או בת זוג:  ארנון אדר 
 מספר צאצאים:  2
 
עפרה בורלא-אדר  (1925 – 27 במרץ 2013) הייתה סופרת, מתרגמת ומעצבת תלבושות.
ביוגרפיה

עפרה בורלא נולדה בזכרון יעקב, בתו של הסופר יהודה בורלא ורעייתו מרים לבית גולדברג ואחותם של סופר הילדים והצייר עודד בורלא והסופר והמתרגם יאיר בורלא. גדלה בתל אביב.
שימשה כקריינית בגלי צה"ל והייתה מראשוני התחנה. שם הכירה את בעלה לעתיד, ארנון אדר, ששימש אז כראש מדור בידור בחיל החינוך.
לאחר נישואיה התגוררו בני הזוג כשנה אצל הוריה ואחר כך יצאו ללימודים בארצות הברית. למדה באוניברסיטת ייל עיצוב תלבושות בבית הספר לדרמה. שם נולדו לשניים שני בנים, אורן ואלון.
עם שובם עסקה בתרגום וגם עיצבה תלבושות לכמה הצגות בתיאטרון הבימה והקאמרי.
בסוף שנות ה-70 עבר ארנון לעבוד בגרמניה ועופרה נותרה עם הילדים בתל אביב. ארנון אדר נפטר ב-1984.
ספרים שכתבה או תרגמה > ספרים שכתבה

קשר משפחתי, עם אחי יותם וזיוית אברמסון, כתבה עפרה בורלא-אדר, רמת גן 1988, יצא לאור על ידי הוצאת כנרת, מכיל 255 עמודים.
המטבח הספרדי של אמי הרוסייה, יצא לאור על ידי הוצאת סירקיס, תל אביב, 1988.
כדאי לך לדעת 411 עצות לעקרת הבית, עפרה בורלא-אדר, ציורים: שרה ברקאי, יצא לאור על ידי הוצאת צ'ריקובר, תל אביב, 1975.
ספרים שכתבה או תרגמה > תרגומיה

ילדים - האתגר, מאת רודולף דרייקורס, ויקי סולץ, עברית - עפרה בורלא-אדר, תל אביב, 1966.
חופש - לא מתירנות, א"ס ניל, תרגמה מאנגלית עפרה בורלא-אדר, תל אביב, 1972.
מההצגות שהתקינה להן תלבושות

עושה הנפלאות, הבימה, 1960.
נישואיו של מר מיסיסיפי, הבימה, 1961.
ג'יג'י, הבימה, 1961.
משפט הקופים, הבימה, 1962.
אירמה לה-דוס, הבימה, 1962.
אין ברירה להובסון, הקאמרי, 1964.
הערות שוליים

↑  תחנת השידור הצבאית, דבר, 11 בספטמבר 1950.
| --- | --- |
בקרת זהויות :  NLI: 987007311552505171  GND: 1158033168  ISNI: 0000 0003 6993 5261  LCCN: n87920475  VIAF: 63078753   WorldCat (עם VIAF): 63078753 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
עיגולי פורד

עיגולי פורד עבור q מ-1 עד 20. עיגולים עם q ≤ 10 מסומנים כp⁄q ונצבעו לפי q כל עיגול משיק לקו הבסיס ולעיגולים הצמודים לו. מתקבלים עיגולים בעלי ממדים זהים עבור שברים בלתי ניתנים לצמצום בעלי מכנה משותף
בגאומטריה אוקלידית, עיגולי פורד הם עיגולים שמרכזם בנקודה  (p/q,1/(2q^{2})) ורדיוסם הוא  1/(2q^{2}), כאשר  p/q הוא שבר שאינו ניתן לצמצום, כלומר  p וגם  q הם מספרים זרים שונים זה מזה.
כל עיגול פורד משיק לציר האופקי  y=0, וכל שני עיגולי פורד משיקים זה לזה או זרים.
חישוב עיגולי פורד צמודים נעשה על ידי חיבור המונים למונה חדש, וחיבור המכנים למכנה חדש.
הם נקראים על שם לסטר פורד (האב) שתיאר אותם ב-1938 במאמר בכתב העת American Mathematical Monthly.
עיצור מכתשי, רוטט

| עיצור מכתשי, רוטט |
| --- | --- |
 r
 מספר IPA:  122
קידוד
 יוניקוד:  U+0072
 X-SAMPA:  r
 Kirshenbaum:  r
להקשבה
 
רשימת עיצורים
עיצור מכתשי, רוטט הוא צליל עיצורי הנפוץ בשפות מדוברות רבות. סימן ה-IPA לעיצור הוא R לטינית קטנה /r/, ובמערכת X-SAMPA הוא נכתב כ-r.
התרחשות

| שפה | מילה | IPA | משמעות |  |
| --- | --- | --- | --- | --- |
| אנגלית | curd | [kʌrd] | 'לבן' | באנגלית סקוטית |
| ספרדית | perro | [pero̞'] | 'כלב' |  |
| הולנדית | rood | [roːt] | 'אדום' | רק בהולנדית דרומית (השפה המדוברת בפי הפלמים בבלגיה ומכונה גם פלמית) |
| רוסית | играть | [ɪˈɡr̠atʲ] | 'לשחק' |  |
| צ'רקסית | речӀы | [reʧʼə] | 'שיבר' |  |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
סנטינל (קומיקס)

| --- | --- |

מצעד הקדמה של זקיפי סנטינל, כפי שהופיעו על עטיפת החוברת X-Men Gold Vol.2 #6 מיוני 2017, אמנות מאת אדריאן סיאף, ג'יי ליסטן ופרנק מרטין.
 סוג:  נבל-על
 הוצאה לאור:  מארוול קומיקס
 הופעה ראשונה:  The X-Men #14 (נובמבר 1965)
 יוצרים:  סטן לי ג'ק קירבי
 מידע
 גזע:  רובוט
 מקצוע:  צייד מוטאנטים
 כוחות:  טכנולוגיה מתקדמת, גוף משוריין, יריית קרני אנרגיה ולייזר, יכולת תעופה, חיישן מאתר מוטאנטים
 דמויות קשורות
 אויבים:  מוטנט, אקס-מן 
 
זקיפי הסנטינל (באנגלית: Sentinel) הם קבוצת רובוטים ציידי מוטאנטים המופיעים בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת The X-Men #14 מנובמבר 1965 ונוצרה על ידי הכותב סטן לי והמאייר ג'ק קירבי.
דמותו של הסנטינל מדורגת במקום 38 ברשימת מאה נבלי-העל הגדולים של כל הזמנים, לפי אתר IGN. הסנטינלים שיחקו תפקיד מרכזי ב"אקס-מן: סדרת האנימציה" של שנות ה-90, והופיעו גם בסדרות "ספיידרמן וחבריו המופלאים", "ספיידרמן: סדרת האנימציה", "אקס-מן: אבולוציה" ו"וולברין והאקס-מן". גרסאות לייב אקשן של הסנטינלים מופיעות בסדרת הטלוויזיה "בעלי היכולות" וכמו כן סרט הלייב אקשן "אקס-מן: העתיד שהיה" (2014), בעוד גרסאות סימולציה שלהם מופיעים בסרטים "אקס-מן 3: המפלט האחרון" ו"אקס-מן: אפוקליפסה".
אפיון

האבטיפוס הראשוני לסנטינל פותח בידי מועדון הלפייר בשנות פעילותו של המועדון בסן פרנסיסקו בראשית המאה ה-20. הם השתמשו בפיזיקה כדי ללמוד עוד על בריאתם של אנשי-העל - השלב הבא באבולוציה האנושית. הם עיצבו את חליפת האבטיפוס הראשונה של הסנטינל כדי לעזור ולאתר את המוטאנטים אם וכאשר ייצאו מכלל שליטה. זקיפי הסנטינל שהגיעו בעקבותיו מעוצבים לצוד אחר מוטאנטים. הם מתקדמים ביותר מבחינה טכנולוגית, וברשותם מגוון יכולות. הם חמושים בכלי נשק אנרגטיים, בעלי יכולת תעופה ומסוגלים לאתר מוטאנטים למרחקים גדולים. יש להם חוזק עצום ביותר, וגופם חסין ביותר מפני נזק. כמה מהם יכולים לשנות את מראם החיצוני, לפרק את עצמם ולהרכיב את עצמם מחדש לאחר שהושמדו. קיימים מספר דגמים של זקיפים - סימן 1-7 הם הזקיפים הראשוניים, שנשלטו בידי פעילים שונאי מוטאנטים כבוליבר טראסק וסטיבן לאנג; זקיפי פריים סנטינל המתקדמים יותר, שיוצרו בידי באסטיון; וזקיפי האבטיפוס נמרוד, אשר הגיעו מהעתיד הדיסטופי "ימי עבר עתידי".
בעקבות אירועי "בית אם" ו"עשירית" של שנת 2005 הוקם הארגון לחירום לאומי (O*N*E). ד"ר ולרי קופר - העוזרת המיוחדת לנשיא ארצות הברית בענייני ביטחון לאומי - העלתה הצעה לבנייתם של סנטינלים מיוחדים הניתנים להטסה ידנית. היא מציינת שברגעי משבר, ממשלת ארצות הברית אינה יכולה להסתמך על ארבעת המופלאים או על האוונג'רס, שלא לדבר על האקס-מן, והיא צריכה קבוצת גיבורי-על מורשית משלה. הדגמים החדשים פותחו בידי טוני סטארק וג'יימס רודס נבחר לקצין הפיקוד ולמדריך הראשי של צוות היחידה.
באירועי "איירון מן 2020" (ינואר-אוגוסט 2020) כאשר טוני סטארק גילה שהוא בינה מלאכותית, הוא גייס צבא שכלל בנוסף לדמויות כמו איש המכונה, סופר אדפטויד, האנדרואיד המגניב ומודלים לחיקוי אנושי של ניק פיורי גם זקיף סנטינל.
יחידות בולטות של סנטינלים

קיימות מספר יחידות בולטות של הסנטינלים, כפי שהוצגו לפי סדר הופעתם:
סימן 1 ומאסטר מולד ("תבנית-העל") - נוצרו בידי בוליבאר טראסק, שהקריב את חייו כדי להשמיד את מאסטר מולד. הופיעו לראשונה בחוברת X-Men #14 (ספטמבר 1965).
סימן 2 (נאו-סנטינלים) - נוצרו בידי לארי טראסק, בנו של בוליבאר טראסק. הסנטינל היה יכול להסתגל לכוחות-על ולהתגבר עליהם באופן כמעט מיידי. הופיעו לראשונה בחוברת X-Men #57 (אפריל 1969).
סימן 3 - נוצרו בידי סטיבן לאנג מקבוצת המטהרים ופרויקט ארמגדון, במימון סודי של אדוארד באקמן ומועצת הנבחרים. סנטינל נחות מסימן 2 שפותח מהערות לא גמורות של טראסק. הופיעו לראשונה בחוברת X-Men #96 (ספטמבר 1975).
אקס-סנטינלים - אנדרואידים שנוצרו בידי סטיבן לאנג והיו תעתיקים של חבורת אקס-מן המקורית. הופיעו לראשונה בחוברת X-Men #99 (מרץ 1976).
סימן 4 - נוצרו בידי סבסטיאן שו והופיעו לראשונה בחוברת Uncanny X-Men #151 (אוגוסט 1981).
סימן 5 - נוצרו בידי סבסטיאן שו לפרויקט הממשלתי "עיניים פקוחות" (Wideawake) והופיעו לראשונה בחוברת New Mutants #2 (דצמבר 1982).
נמרוד (בהמשך באסטיון) - אבטיפוס של סנטינל-על שהגיע מתקופת הזמן של ימי עבר עתידי והופעל מחדש בידי הכומר ויליאם סטרייקר. הוצגו לראשונה בחוברת Uncanny X-Men #191 (מרץ 1985).
סימן 6 - נוצרו בידי סבסטיאן שו לפרויקט הממשלתי "עיניים פקוחות" ונעשה בהם שימוש בידי אונסלוט. מכילים חלקים מפרויקט נמרוד. הופיעו לראשונה בחוברת New Mutants #48 (אוקטובר 1986).
סנטינל פריים - נוצרו בידי באסטיון ומבצע אפס סובלנות. במקור היו בני אנוש מושבתים שהודבקו בטכנולוגיית נניטים מתוך אמונה שיושתלו להם חלקים קיברנטים לצורך החלפת איברים קטועים. ללא ידיעתם, הם הפכו לסוכני חרש עבור מבצע: אפס סובלנות אשר מופעלים על ידי התקפה של מוטאנט בקרבתם, ומשתנים ליחידות ממוגנות על-ידי שלד חיצוני עם מערכות נשק מתוחכמות. הוצגו לראשונה בחוברת X-Men Vol.2 #65 (יוני 1997).
אומגה סנטינל פריים - הדור השני של יחידות הסנטינל פריים, נקראות לרוב אומגה סנטינל. בעלות ננוטכנולוגיה משופרת יותר מקודמיהם. משנים את צורתם מצורה אורגנית למכונה תוך שמונה שלבים (הדבקה, דגירה, שכפול, תרדמה, שפעול, איחוד, הסתגלות ולבסוף אומגה). חברת האקס-מן קארימה שאפנדר היא אחת מהם.
סימן 7 - נוצרו בידי תעשיות שו. סנטינלים נסיוניים שניתנים לשליטה מרחוק. הופיעו לראשונה בחוברת X-51 #7 (דצמבר 1999).
סימן 8 - יחידת סנטינל א*ח*ד (O*N*E) של המשרד לחירום לאומי, בפיתוח תעשיות סטארק. שלא כמו קודמיו, סימן 8 מצריך טייסי אנוש. הופיעו לראשונה בחוברת Decimation: House of M - The Day After #1 (נובמבר 2005).
הסנטינלים של סטארק - הופיעו לראשונה בקשת הסיפור "הציר". תחת השפעתו של הגולגולת האדומה, טוני סטארק מפתח מודלים מצופי אדמנטיום של סנטינלים המצוידים בטכנולוגיה של חלקיקי פים ואשר כוללים מידע על גיבורי-על שונים מתקופת מלחמת האזרחים. כשהגולגולת האדומה הפך לאונסלוט האדום והאקס-מן הגיעו לג'נושה כדי לעצור אותו, הוא פרס את הסנטינלים של סטארק. הופיעו לראשונה בחוברת Avengers & X-Men: AXIS #1 (אוקטובר 2014).
הערות שוליים

↑  Top 100 Comic Book Villains of All Time: #38 - Sentinel
↑  Uncanny X-Men #512, June 2019
↑  Iron Man 2020 Vol.2 #1, January 2020
↑  House of X #3, August 2019
| אקס-מן |
| --- | --- | --- |
| גיבורי-על | אומגה סנטינל • אורורה • אייסמן • אינק • איש אקס • אליקסיר • אם • אנג'ל • אנול • ארמור • באנשי • בולט • בום-בום • בישופ • בלינג! • בלינק • בטסי בראדוק • ג'ובילי • ג'ין גריי • גמביט • דאזלר • דאסט • דרווין • דומינו • האבוק • האסק • הליון • המשוכפל • וולפסביין • וורפאת' • חיה • חפציבה • לונגשוט • מאגמה • מארוול גירל • מג'יק • דניאל מונסטאר • ליילה מילר • מסווה ופגיון • מרקורי • נורת'סטאר • נייטקרולר • הופ סאמרס • סאן-ספוט • סאנפייר • סברה • סורג' • סטורם • סטרונג גאי • סייג' • סייפר • סייקלופס • סיירין • פולאריס • פורג' • פיקסי • פנטומאקס • פרודיג'י • פרופסור אקס • אמה פרוסט • קיטי פרייד • פרנזי • צ'יימבר • קאנונבול • קארמה • קוואנון • קולוסוס • קוקיות סטפורד • קייבל • רוג • רוקסלייד • ריקטור • שאטרסטאר • ת'אנדרבירד |  |
| נבלי-על | אוולאנש • אומגה • אונסלוט • אפוקליפס • אקסודוס • באסטיון • בלה דונה בודרו • בלוב • ג'אגרנוט • דארק ביסט • הוד התפתחותו • ויד'ר • וולקן • טואד • לגיון • מאסטרמיינד • מגנטו • מימיק • מיסטיק • מיסטר סיניסטר • מכשפת השני • מלך הצללים • סאורון • סטרייף • סלנה • עזאזל • פיירו • מדלין פריור • טום קאסידי השחור • קוויקסילבר • קיווי בלאק • מיקאיל רספוטין • סבסטיאן שו |  |
| קבוצות גיבורי-על | אקס-מן החדשים (2004) • אקס-מן החדשים (2012) • אקס פורס • אקס פקטור • אקסקליבר • ג'נריישן אקס • המוטאנטים החדשים • אקס-טרמינייטורז |  |
| קבוצות נבלי-על | אחוות המוטאנטים • אקס-מן האפלים • הבוזזים • המטהרים • המשוטטים • השוליות • מועדון הלפייר • זקיפי הסנטינל • פלנקס • פרשי אפוקליפס |  |
| סיפורים ביקום אקס-מן | סאגת הפניקס האפלה • ימי עבר עתידי • האל אוהב, האדם הורג • טבח המוטאנטים • נפילת המוטאנטים • אג'נדת ההכחדה • שירת התליין • משיכות קטלניות • אמנת הפלנקס • עלייתו של אפוקליפס • עידן אפוקליפס • מבצע אפס סובלנות • התריסר • ערב ההשמדה • בית אם • עשירית • זן בסכנת הכחדה • תסביך משיח • אנו עומדים מופרדים • הייעוד הגלוי • מלחמת המשיח •  אוטופיה • אומת אקס • הביאה השנייה • פילוג • בריאה מחדש • אוונג'רס נגד אקס-מן • קרב האטום • מותו של וולברין • אוונג'רס ואקס-מן: הציר • מותו של אקס • הבלתי אנושיים נגד אקס-מן • המצוד אחר וולברין • אקס-מן: השמדה • שובו של וולברין • עידן איש האקס • בית אקס וכוחות אקס • אקס של חרבות • גאלת הלפייר • החיים והמיתות של וולברין • יום הדין • החטאים של סיניסטר |  |
| שונות | אדמנטיום • אימפריית השי'אר • החוק לרישום המוטאנטים • וירוס הירושה • כוח הפניקס • מוטאנטים • מורלוקים • משפחת סאמרס • נשק אקס • סטארג'אמרס |  |
| וולברין | ג'ון ריית' • לוגאן הזקן • לורה קיני • מאווריק (•) אומגה רד • גורגון • דאקן • הסמוראי הכסוף • ויילד צ'יילד • ליידי דת'סטרייק • סייברטות' |  |
| דדפול | אאוטלו • אלתיאה העיוורת • בוב, סוכן הידרה • ילדת הסנאי • סוכן אקס • סמור • קופיקאט (•) אג'קס • ברבור שחור |  |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |  |
| סדרות טלוויזיה | אקס-מן: סדרת האנימציה • אקס-מן: הדור הבא • וולברין והאקס-מן • לגיון • בעלי היכולות • אקס-מן 97 |  |
פאול גולדמן

| --- | --- |

דיוקן עצמי, 1946
 לידה:  1900 בודפשט, הונגריה
 פטירה:  29 בנובמבר 1986 (בגיל 86 בערך) תל אביב, ישראל
 שם לידה:  פאול גולדמן (Paʼul Goldman)
 לאום:  ישראלי
 תחום יצירה:  צילום
 זרם באמנות:  צילום עיתונות
 יצירות ידועות:  דוד בן-גוריון עומד על הראש
פאול גולדמן (Goldman Pál Paul) (1900–1986) היה צלם עיתונות ישראלי אשר צילם עבור סוכנויות עיתונים בינלאומיים, והנציח באמצעות ארבעים אלף תשלילים את שנות המנדט הבריטי האחרונות, את הקמת המדינה, ושנותיה הראשונות, תמונות שהיו לאבני דרך בחברה הישראלית.
צילומו הידוע ביותר הוא :"דוד בן-גוריון עומד על הראש". (ספטמבר, 1957),
ביוגרפיה

גולדמן נולד בבודפשט, הונגריה, סיים בית ספר תיכון, למד שם צילום ועבד משנות ה-20 כצלם עצמאי.
בסוף 1939, בעקבות אזהרת חבריו מפני פלישה אפשרית של הנאצים להונגריה יצא עם אשתו לעתיד, דינה (ילידת 1909, צ'כיה), אותה הכיר ב-1936, בספינה רודניצ'אר מבודפשט מזרחה לארץ ישראל. הם עברו דרך הים השחור, סוריה ולבנון והגיעו לחיפה.
עם בואם לארץ נכלאו בני הזוג גולדמן במחנה המעצר בעתלית. עם שחרורו, לאחר כחודשיים, התגייס גולדמן לצבא הבריטי, נפצע בקרבות המצור על טוברוק, נגד כוחותיו של ארווין רומל. עקב פציעתו שוחרר מן השירות ב-1943. הוריו ובני משפחה אחרים נרצחו בשואה.
לאחר שחרורו מהצבא, החל להתפרנס מצילום עיתונות עבור סוכנויות עיתונים בינלאומיים. בהמשך עבד כצלם עבור קרן קיימת לישראל, קרן היסוד, ומשנות החמישים כפרילנסר עבור העולם הזה.
גולדמן שלט באנגלית, גרמנית, הונגרית וכמעט לא דיבר בעברית.
בשנת 1947 גילם גולדמן תפקיד משני של עולה חדש בסרט בית אבי (1947), של הבמאי הרברט קליין.
בכ"ט בנובמבר 1947 נולדה בתו היחידה בבית החולים הדסה (תל אביב). דוד בן-גוריון הציע לקרוא לתינוקת "מדינה".
גולדמן התגורר ברח' חובבי ציון 5 בתל אביב, בהמשך עברו בני הזוג גולדמן לבית נחמיה ולכפר סבא לדירת שיכון.
במהלך מלחמת העצמאות הגיע לישראל הצלם היהודי-הונגרי רוברט קאפה. השניים נפגשו ונותרו חברים מאז.
בשנת 1949 יצא גולדמן לעדן לצלם את מבצע העלאת יהודי תימן. ב-1954 היה גולדמן הצלם הראשון שהגיע לאוטובוס הפגוע במעלה עקרבים, מה שנודע בשם טבח מעלה עקרבים.
גולדמן השתתף בתחרויות קליעה למטרה.
גולדמן נפטר בשנת 1986 משטף דם במוח ונטמן בבית העלמין הישן בכפר סבא. הותיר אחריו את רעייתו, בתו ונכדים.
פסלו של דוד בן-גוריון עומד על הראש מוצב על חוף ימה של תל אביב בין חוף בוגרשוב לחוף פרישמן למרגלות גן לונדון בהשראת הצילום של גולדמן.
אוסף הנגטיבים של גולדמן

את אוסף הנגטיבים רכש בשנת 2001 איש העסקים האמריקאי ספנסר פרטריץ אשר יזם ומימן את התערוכה "פאול גולדמן, צלם עיתונות 1943-1961" במוזיאון ארץ ישראל.
אוצר התערוכה היה הצלם שלמה ערד,,
מצילומיו המפורסמים

דוד בן-גוריון עומד על הראש (צולם בהרצליה, חוף מלון "השרון", ספטמבר, 1957)
תמונות שני הסמלים הבריטים התלויים, יולי 1947 (פרשת הסרג'נטים)
אלטלנה - (1948)
פיצוץ מלון המלך דוד
ב-31 ביוני 1956 במשחק הכדורגל בין ברית המועצות וישראל, צילם את הגול של נחום סטלמך
צילומים ממשפט אייכמן
מצילומיו

דוד בן-גוריון בביקור בפטיש (מושב) (שנת 1955)
אלינור רוזוולט מבקרת בעכו (שנת 1955)
משה דיין וראש ממשלת בורמה או נו (ראו ביקור או נו בישראל) (שנת 1955)
צ'ארלס פולטי (אנ') ודוד בן-גוריון (שנת 1961)
פולה בן-גוריון בחדר האוכל של שדה בוקר (שנת 1961)
מחברי ממשלת ישראל (1961) : (משמאל לימין): יצחק בן-אהרן, פנחס ספיר, גיורא יוספטל, חיים משה שפירא, ישראל ברזילי, יוסף בורג, אבא אבן, לוי אשכול
משמאל לימין: גולדה מאיר, יצחק בן-צבי, מוריס יאמאוגו, רחל ינאית בן-צבי (שנת 1961)
אברהם יפה, חיים בר-לב, חיים לסקוב (שנת 1961)
הערות שוליים

↑  דליה קרפל, פרפקציוניסט במדינה של חלטוריסטים, באתר הארץ, 7 בספטמבר 2004
↑  דוד בן-גוריון עומד על הראש, צילם: פאול גולדמן מוזיאון ארץ ישראל, תל אביב, אוצר: שלמה ערד
↑  דוד בן-גוריון David Ben-Gurion standing on his head, Sharon Hotel beach, Herzelia, 1957 neveshalom.org/html/arts/art_gallery
↑  אשת הצלם פאול גולדמן מוזאונים בישראל - הפורטל הלאומי
↑  פאול גולדמן billiongraves
↑  פסל דוד בן-גוריון עומד על הראש - על חוף ימה של תל אביב פרשן, איציק גיני, 2 ביוני 2016
↑  התמונות הנשכחות - פאול גולדמן  webster.edu/maygallery/archives/goldmancatalogweb
↑  "פאול גולדמן, צלם עיתונות 1943-1961" סימניה, הוצאת מוזיאון ארץ ישראל, 2004, אוצר התערוכה: שלמה ערד, עיצוב הקטלוג: נעמי מורג
↑  "פאול גולדמן, צלם עיתונות 1943-1961" הגלריה לספרות
↑  "פאול גולדמן" - מצילומיו הנשכחים huc.edu/research/museums/huc-jir-museum-new-york/exhibition-archive/forgotten-photographs-work-paul-goldman
↑  "פאול גולדמן" - דוד בן-גוריון עומד על הראש "הצלמניה"
| --- | --- |
בקרת זהויות :  ICIA: 272414  NLI: 987007261841005171  GND: 133633012  ISNI: 0000 0000 8251 2202  LCCN: nr2005014272  ULAN: 500340328  VIAF: 65201585   WorldCat (עם VIAF): 65201585
עיצור מכתשי, מקיש

| עיצור מכתשי, מקיש |
| --- | --- |
 ɾ
 מספר IPA:  124
קידוד
 דצימלי:  &#638;
 יוניקוד:  U+027E
 X-SAMPA:  4
 Kirshenbaum:  *
 ברייל:  
להקשבה
 
רשימת עיצורים
עיצור מכתשי מקיש הוא צליל עיצורי הנפוץ בשפות מדוברות רבות. סימן ה-IPA לעיצור הוא /ɾ/, ובמערכת X-SAMPA הוא נכתב כ-4. זהו הצליל הישן ל-ר וניתן היה לשמעו בהגיות העברית המקראית והטברנית.  ניתן לסמנו אף כ-[d̆].
התרחשות

| שפה | מילה | IPA | משמעות | הערות |
| --- | --- | --- | --- | --- |
| אנגלית | Three | [ˈθɾiː] | 'שלוש' | אלופון R - רק בכמה דיאלקטים, בין היתר כמה דיאלקטים סקוטים. |
| אנגלית | Matter | [mæd̆ɝˈ] | 'חומר' | אלופון /d/ ו-/t/ - אנגלית אמריקאית |
| ספרדית | Toro | ['toɾo] | 'שור' |  |
| אלבנית | emër | [ɛməɾ] | 'שֵם' |  |
| אסטורית | yera | [ʝe̞ɾaˈ] | 'אני הייתי/זה היה' |  |
| ארמנית | րոպե | ‏[ɾopɛ]קובץ:ɾopɛ.ogg‏Ⓘ‏ | 'דקה' | מזרחית |
| בסקית | lore | [lo̞ɾe̞] | 'פֶּרַח' |  |
| גליסית | cordeiro | [koɾˈðejɾo] | 'טלה' |  |
| הולנדית | Peru | ‏[peˈɾu]קובץ:Nl-Peru.ogg‏Ⓘ‏ | 'פרו' | רק בפלמית |
| יוונית | μηρός mirós | [miˈɾo̞s] | 'ירך' |  |
| יפנית | 心 kokoro | ‏[ko̥koɾo]קובץ:Ja-kokoro.ogg‏Ⓘ‏ | 'לב' |  |
| עברית | רבע | [ɾe̞väʕˈ] | 'רבע' | רק בהגיית עדות המזרח |
| ערבית | رجل | [raʤl] | 'רגל' |  |
| ערבית | رجل | [ɾeɡl] | 'איש' | ערבית מצרית |
| קטלאנית | mira | [miɾəˈ] | 'מַרְאֶה' |  |
| קוריאנית | 바람 baram | [paɾam] | 'רוח' |  |
הערות שוליים

↑  בין תנועות/+למקורבים ולעיתים בסופי מילים - (תמיד בהברה לא-מוטעמת)
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עמית ענבר (טניסאי)

ענבר, 2010
עמית ענבר (נולד ב-15 בפברואר 1985) הוא טניסאי ישראלי שבשיאו (אוגוסט 2006) היה במקום ה-561 בסבב ה-ATP, אז במקום ה-6 מבין הישראלים בסבב.
ביוגרפיה

ענבר נולד למשפחה שעסקה בספורט בנוף הישראלי. סבא שלו, יוסף ענבר, היה יו״ר הוועד האולימפי בישראל ובעל תפקידי מפתח בוועד הפועל. אמא שלו, זיוה ענבר, שיחקה כדורסל בהפועל תל אביב ובנבחרת ישראל. אבא שלו הביולוגי, אוברי קפלן, היה שחקן כדור מים שייצג את דרום אפריקה במכבייה בישראל בשנת 1961.
ענבר החל את הקריירה הספורטיבית שלו בגיל צעיר, ועד גיל 14 עסק הן בטניס והן בכדורסל. לבסוף ביכר את הטניס על פני הכדורסל וזכה למספר הישגים, בהם אלוף ישראל לנוער בשנים 2001 ו-2003 וכן זימון לסגל נבחרת גביע הדייוויס בשנים 2006–2007. הוא היה מדורג 137 ביחידים ו-96 בזוגות בדירוג ה-ITF לנוער וזכה במדליית הכסף במכביה ה-17 בשנת 2005 בירושלים ובמדליות זהב (זוגות גברים עם סער סטיל) וארד (זוגות מעורבים) במכביה ה-19 בשנת 2013 בירושלים.
ענבר שיחק טניס באוניברסיטת UCLA, בה הוא סיים תואר ראשון ביחסים בינלאומיים. במסגרת האוניברסיטה שיחק בעונת 2008/9 זוגות עם הראל סרוגו, ויחד השלימו רצף של 0–15 וסיימו את העונה ללא הפסד. בדרך הובילו את UCLA לחצי הגמר ב-NCAA ולתואר PAC-10 היוקרתי. בעונת 2009/10 שיחק זוגות עם ניק מייסטר האמריקאי ויחד סיימו את השנה במקום העשירי בדירוג המכללות, תוך שהם משיגים את המעמד היוקרתי של ALL-AMERICAN ומובילים את UCLA לרבע הגמר בטורניר ה-NCAA. בשנת 2011 (שנת הסניור), ענבר נבחר להיות קפטן קבוצת הטניס של יוסיאלאיי והוביל את הקבוצה לשלב שמינית הגמר בטורניר ה-NCAA.
משנת 2012–2013, לאחר הלימודים, עמית ענבר אימן טניס במספר קולג׳ים וביניהם גם בראון יוניברסיטי היוקרתית. בשנת 2013, ענבר התקבל ללימודי תואר שני במנהל עסקים באוניברסיטת לה וורן בדרום קליפורניה ,שם הוא אימן את קבוצת טניס הנשים של האוניברסיטה. בשנת 2015, ענבר נכנס לעולם הנדל״ן.
ענבר כיום עובד בחברה שמנפקת הלוואות על בנייני דירות וגם עוסק בניהול נדל״ן.
הישגים:
דורג בשיאו במקום ה 560 ביחידין בדירוג ה ATP ובמקום ה 607 לזוגות בדירוג ה ATP.
אול אמריקן (יוסיאלאיי 2010)
נבחר לשחקן ה MVP בקבוצת הטניס של יוסיאלאיי לשנת 2011
העפיל לשלב חצי הגמר (פיינל פור) עם יוסיאלאיי בטורניר ה NCAA
אלוף הקונפרנס (פאק 10) בשנת 2009
אלוף תחרות פיוצ׳ר $10,000 בקוס, יוון בשנת 2006 כאשר הוא מנצח בגמר את חברו הישראלי, ישי חדש, בתוצאה 2:6 6:2 6:2
אלוף 4 תחרויות זוגות בפיוצ׳ר $10,000 (פעמיים בישראל עם כריס איטון ומיכאל אלגין, ופעמיים בסנגל עם אמיר ויינטרוב).
עיגול הטשטוש

עומק השדה הוא האזור בו עיגול הטשטוש קטן יותר מכושר ההפרדה של העין האנושית, או של אמצעי התצוגה.
עיגול הטשטוש באופטיקה הוא הכתם המתקבל מדימות של עצם נקודתי. הכתם מתקבל במקום נקודה, על ידי חרוט האור המגיע מעדשה כתוצאה מאי יכולתה של העדשה ליצור דמות נקודתית מושלמת של העצם הנקודתי.
עיגול זה משמש בצילום לקביעת עומק השדה, כלומר, את חלק הדמות הנתפס כחד. מאחר שגודל זה תלוי בתפיסת הראיה האידיבידואלית, ערכו נקבע על-פי תקן התלוי בפורמט של הדמות. עם זאת, גם עבור התקן המתאים ביותר, עדיין, כאמור, הערך תלוי בחדות הראיה, בתנאי הראות, ובמידת ההגדלה.
בשל עיוותים אופטיים ובשל מגבלת העקיפה, עדשות אינן מסוגלות ליצור דמות נקודתית של עצם נקודתי, כלומר, הן אינן יכולות למקד בצורה מושלמת, וגם מערכת אופטית בעלת כושר המיקוד הטוב ביותר, תיצור עדיין כתם אור במקום נקודה. עיגול הטשטוש הקטן ביותר שניתן לקבל על ידי עדשה מכונה עיגול מיעוט הטשטוש.
ראו גם

דיסקת איירי
אברציה כרומטית